ai4bharat/Pralekha huggingface dataset:
বস্ত্রমন্ত্রক
তুলো মূল্য শৃঙ্খলের সঙ্গে যুক্ত সংশ্লিষ্ট সব পক্ষের সঙ্গে বৈঠকে শ্রী পীযূষ গোয়েল ; শ্রী সুরেশ ভাই কোটাকের সভাপতিত্বে ভারতীয় তুলো পরিষদ গঠনের কথা ঘোষণা
নয়াদিল্লী, ১৮ মে, ২০২২
কেন্দ্রীয় বস্ত্র মন্ত্রী শ্রী পীযূষ গোয়েল ভারতের ‘কটন ম্যান’ হিসেবে পরিচিত শ্রী সুরেশ ভাই কোটাকের সভাপতিত্বে ভারতীয় তুলো পরিষদ গঠনের কথা ঘোষণা করেছেন। এই পরিষদে বস্ত্র মন্ত্রক ছাড়াও কৃষি, বাণিজ্য, অর্থ মন্ত্রক সহ ভারতীয় তুলো নিগম এবং তুলো গবেষণা প্রতিষ্ঠানগুলির প্রতিনিধিরা থাকছেন। আগামী ২৮ তারিখ পরিষদের প্রথম বৈঠক নির্ধারিত হয়েছে। তুলো ক্ষেত্রে লক্ষ্যণীয় পরিবর্তন নিয়ে আসতে এক ভবিষ্যৎমুখী পরিকল্পনা প্রস্তুত এবং আলাপ-আলোচনা করতে এই বৈঠকের আয়োজন করা হয়েছে।
তুলো মূল্য শৃঙ্খলের সঙ্গে যুক্ত সব পক্ষের সঙ্গে বৈঠকের সময় শ্রী গোয়েল একথা ঘোষণা করেন। মঙ্গলবার আয়োজিত এই বৈঠকে বিভাগীয় প্রতিমন্ত্রী শ্রীমতি দর্শনা জর্ডস সহ কৃষি ও বস্ত্র মন্ত্রকের সচিবরা উপস্থিত ছিলেন।
এই বৈঠকে জরুরি ভিত্তিতে তুলো ও ইয়ার্ন-এর মূল্য আরও নমনীয় করা সম্পর্কে বিভিন্ন মতামত ও দৃষ্টিভঙ্গী নিয়ে আলোচনা হয়। উল্লেখ করা যেতে পারে চলতি তুলো মরশুমে দামে অস্বাভাবিক বৃদ্ধি লক্ষ্য করা গেছে। তুলো উৎপাদনশীলতার ক্ষেত্রে বিভিন্ন চ্যালেঞ্জের দরুণ এবার উৎপাদন হ্রাস পেয়েছে। এই প্রেক্ষিতে শ্রী গোয়েল উৎপাদনশীলতা বাড়াতে কৃষকদের উৎকৃষ্ট বীজের যোগান দেওয়ার ওপর জোর দেন। বৈঠকে শ্রী গোয়েল কটন ও ইয়ার্ন-এর মূল্য সম্পর্কিত সমস্যা সমাধানের জন্য সংশ্লিষ্ট সব পক্ষকে সুস্পষ্ট বার্তা দেন। তিনি বলেন, তুলো মূল্য শৃঙ্খলে যে সমস্ত কৃষক আর্থিক দিক থেকে তুলনামূলক দূর্বল তাদের আরো বেশি সহায়তা দিতে হবে।
তুলো চাষি ও তন্তুবায়দের স্বার্থ সুরক্ষায় সরকার অঙ্গীকারবদ্ধ বলে উল্লেখ করে শ্রী গোয়েল স্পিনিং ক্ষেত্র থেকে আমদানি শুল্ক ছাড় দেওয়ার দাবি বিবেচনার আশ্বাস দেন। দেশীয় শিল্পসংস্থাগুলিকে অবাধে তুলো ও ইয়ার্ন যোগান দেওয়ার জন্য শ্রী গোয়েল স্পিনিং ও ব্যবসায়ী গোষ্ঠীগুলির প্রতি আহ্বান জানান। শ্রী গোয়েল সতর্ক করে দিয়ে বলেন, দেশীয় শিল্প সংস্থার স্বার্থ ক্ষুন্ন করে রপ্তানী করা যাবেনা।
CG/BD/NS
(Visitor Counter : 85
কয়লামন্ত্রক
ভারতের কয়লা ক্ষেত্র আমূল সংস্কারের পথে এগিয়ে চলেছে- শ্রী প্রহ্লাদ যোশী
নয়াদিল্লী, ১৭ জুন, ২০২২
দেশে ক্রমবর্ধমান শক্তির চাহিদা মেটাতে কয়লা মন্ত্রক কয়লার উৎপাদন আরও বাড়াতে একাধিক সংস্কারমূলক উদ্যোগ গ্রহণ করেছে। শ্রী যোশী ভার্চুয়াল পদ্ধতিতে মন্ত্রকের গত ৮ বছরে গুরুত্বপূর্ণ সাফল্য ও সংস্কারমূলক পদক্ষেপ সম্পর্কিত বিবরণী প্রকাশ করে বলেন, দেশে কয়লা উৎপাদন ও তার সরবরাহ বাড়াতে একাধিক আমূল সংস্কারমূলক পদক্ষেপ নেওয়া হয়েছে। প্রধানমন্ত্রী শ্রী নরেন্দ্র মোদী কয়লা ক্ষেত্রে নীতিগত পরিবর্তন আনতে বিভিন্ন সময় যে মূল্যবান পরামর্শ ও দিশা-নির্দেশ দিয়েছেন সে কথাও তিনি স্মরণ করেন। শ্রী যোশী আরও বলেন, কয়লা ক্ষেত্রের সাফল্যগুলি অর্থনীতির অন্যান্য ক্ষেত্রেও প্রেরণাদায়ক হতে পারে।
এই উপলক্ষ্যে মন্ত্রকের সচিব ডঃ অনিল কুমার জৈন বলেন, দেশে কোকিং কয়লার উৎপাদন দ্বিগুণ করতে সর্বাত্মক প্রয়াস নেওয়া হচ্ছে। দ্রুত চাহিদা বৃদ্ধির পাশাপাশি মন্ত্রক ন্যায্য মূল্যে কয়লার যোগান অব্যাহত রাখতেও একাধিক পদক্ষেপ নিয়েছে। অর্থ ব্যবস্থার বিকাশে গতি সঞ্চারে কয়লা ক্ষেত্রের গুরুত্বপূর্ণ ভূমিকার কথা শ্রী জৈন উল্লেখ করেন। এই অনুষ্ঠানে মন্ত্রকের উচ্চপদস্থ আধিকারিক এবং রাষ্ট্রায়্ত্ত্ব কোল ইন্ডিয়া লিমিটেডের চেয়ারম্যান তথা ম্যানেজিং ডাইরেক্টর উপস্থিত ছিলেন।
PG/BD/NS
(Visitor Counter : 101
বিজ্ঞানওপ্রযুক্তিমন্ত্রক
সিএসআইআর – সিএমইআরআই – এর পক্ষ থেকে পঞ্চম আন্তর্জাতিক যোগ দিবস উদযাপন
কলকাতা, ২৪ জুন ২০১৯
দুর্গাপুরের কেন্দ্রীয় বিজ্ঞান ও শিল্প গবেষণা পর্ষদ  – এর পক্ষ থেকে গত শুক্রবার পঞ্চম আন্তর্জাতিক যোগ দিবস উদযাপন করা হয়। এই উপলক্ষে প্রতিষ্ঠানের পক্ষ থেকে এক যোগ শিবিরে পর্ষদের মহানির্দেশক ডঃ শেখর সি মান্ডে, দুর্গাপুরের এই প্রতিষ্ঠানটির নির্দেশক অধ্যাপক ডঃ হরিশ হিরানি প্রমুখ অংশ নেন। যোগ দিবস উদযাপনের অঙ্গ হিসাবে সেদিন সন্ধ্যায় প্রতিষ্ঠানের কম্যুনিটি কমপ্লেক্সে ক্যুইজ প্রতিযোগিতা ও নৃত্যানুষ্ঠানের আয়োজন করা হয়।
প্রতিষ্ঠানের নির্দেশক ডঃ হিরানি মানবজাতির কল্যাণে যোগের গুরুত্ব ও বর্তমান প্রতিযোগিতামূলক বাতাবরণে মানসিক ও শারীরিক প্রশান্তির জন্য যোগচর্চার ভূমিকার কথা বিশেষভাবে উল্লেখ করেন। তিনি আরও বলেন, রোজ আধ ঘন্টার যোগাভ্যাসে মানসিক শান্তির পাশাপাশি অস্থিরতা দূর করা সম্ভব।
CG/BD/SB
(Visitor Counter : 65
প্রধানমন্ত্রীরদপ্তর
শজিবু চৈরাউবা উপলক্ষ্যে মণিপুরের জনসাধারণকে প্রধানমন্ত্রীর শুভেচ্ছা
নয়াদিল্লী, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী শজিবু চৈরাউবা উপলক্ষ্যে মণিপুরের জনসাধারণকে শুভেচ্ছা জানিয়েছেন।
এক ট্যুইট বার্তায় শ্রী মোদী বলেছেন, ‘মণিপুরের জনসাধারণকে শজিবু চৈরাউবা উপলক্ষ্যে শুভেচ্ছা জানাই। নতুন বছরে সবার সুস্বাস্থ্য ও মঙ্গল কামনা করি।’
CG/CB/NS
(
প্রতিরক্ষামন্ত্রক
সেনাবাহিনীতে মহিলা নিয়োগ
নয়াদিল্লি, ১৯ নভেম্বর, ২০১৯
ভারতীয় সেনাবাহিনীতে আধিকারিক পদের নীচে পর্যায়ক্রমে মহিলা নিয়োগের পরিকল্পনা সেনাবাহিনীতে রয়েছে। এই বাহিনীতে অতিরিক্ত মহিলা নিয়োগের কোনও প্রস্তাব আপাতত নেই। সোমবার রাজ্যসভায় এক প্রশ্নের লিখিত জবাবে এই তথ্য জানান প্রতিরক্ষা মন্ত্রী শ্রী রাজনাথ সিং।
SSS/SB
(Visitor Counter : 50
অর্থমন্ত্রক
মন্ত্রিসভা অর্থ বিল, ২০২১ সংশোধনের প্রস্তাবে সায় দিল
নয়াদিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা অর্থ বিল, ২০২১ – এ সরকারি সংশোধন প্রস্তাবে কর্মপরবর্তী অনুমোদন দিয়েছে। উল্লেখ করা যেতে পারে, এই অর্থ বিল গত ২৮ মার্চ কার্যকর হয়।
অর্থ বিল সংশোধনের প্রেক্ষিতে সংশ্লিষ্ট সকল পক্ষের মধ্যে যে উদ্বেগ দেখা দিয়েছে, তা নিরসনে বিলটিতে প্রয়োজনীয় সংশোধন করা জরুরি হয়ে উঠেছিল।
উদ্দেশ্য
সরকার অর্থ বিল ২০২১ সংশোধনের মাধ্যমে সংশ্লিষ্ট সকল পক্ষের উদ্বেগ দূর করে সমস্ত করদাতাদের সমান সুবিধা প্রদানে বদ্ধপরিকর। অর্থ বিলে এই সংশোধনের ফলে কর প্রস্তাবগুলি রূপায়ণ করার মাধ্যমে সরকারের সময় মতো রাজস্ব সংগ্রহের সুযোগ বাড়বে এবং করদাতাদের অভাব-অভিযোগগুলি নিষ্পত্তির মাধ্যমে বর্তমান আইনি মান্যতাগুলি আরও সুবিন্যস্ত হবে।
(CG/BD/SB
তথ্যওসম্প্রচারমন্ত্রক
করোনার বিপদ সম্পর্কে জনসাধারণকে অবগত করতে বিভিন্ন উদ্ভাবনমূলক প্রচারের প্রচেষ্টা
কলকাতা, ২৮ আগস্ট ২০২০
করোনা অতিমারীর সম্পর্কে নিয়মিত সচেতনতামূলক প্রচার চালিয়ে যাওয়া সত্ত্বেও এই ভাইরাসের সংক্রমনের রেখাচিত্র উর্দ্ধমুখী। রাজ্য এবং কেন্দ্রের কাছে পশ্চিমবঙ্গ যথেষ্ট উদ্বেগজনক অবস্থায় রয়েছে। যদিও রাজ্যের কয়েকটি জেলার পরিস্থিতি ক্রমশ উন্নতির পথে, তবে উত্তর ২৪ পরগনা জেলাটি এখনো রাজ্য প্রশাসনের কাছে উদ্বেগের কারণ। এই জেলায় সংক্রমণের হার বেশি থাকায়, বিভিন্ন কেন্দ্রীয় মন্ত্রকের পাশাপাশি তথ্য ও সম্প্রচার মন্ত্রক-ও এই ভাইরাসের বিষয়ে জনসচেতনতামূলক প্রচার চালাচ্ছে পুরোদমে। কিভাবে এই ভাইরাস থেকে দূরে থাকা যায় সে বিষয়ে-ও নিয়মিত প্রচার চালানো হচ্ছে। ওয়েবিনার আয়োজন, রাজ্যের বিভিন্ন সংবাদ মাধ্যমে এ বিষয়ে সদর্থক প্রচার ছাড়াও প্রেস ইনফরমেশন ব্যুরো কলকাতা এবং রিজিওনাল আউটরিচ ব্যুরো এ বিষয়ে যৌথভাবে নানান প্রচেষ্টা চালাচ্ছে। মন্ত্রকের অধীনস্থ ফিল্ড আউটরিচ ব্যুরোর চুঁচুঁড়া এবং মেদিনীপুর শাখা এই ভাইরাসের বিষয়ে জনসচেতনতা বাড়াতে বিভিন্ন উদ্ভাবনমূলক পদক্ষেপ নিয়েছে।
চুঁচুঁড়ার ফিল্ড আউটরিচ ব্যুরো করোনা সম্পর্কে প্রচার চালানোর জন্য রাস্তায় রাস্তায় ট্যাবলো বের করছে। বাইরে বেরনোর সময় মাস্ক পরা, শারীরিক দূরত্ব বজায় রাখা এবং ঘন ঘন হাত ধোয়ার মতো বিষয়গুলি নিয়ে প্রচার চালানো হচ্ছে। হুগলী জেলার চুঁচুঁড়ার বিভিন্ন অঞ্চলে এই ট্যাবলোটি ঘুরে বেড়াচ্ছে। চুঁচুঁড়ার খাদিনা মোড়ে ব্যুরোর আধিকারিকরা লিফলেট বিলি করেছেন ইতিমধ্যে। এই ভাইরাসের বিষয়ে সচেতনতার জন্য ফিল্ড পাবলিসিটি অফিসার শ্রী সন্দীপন দাশগুপ্ত জনসাধারণের সঙ্গে কথা-ও বলেছেন। কিভাবে এই ভাইরাসটিকে মোকাবিলা করতে হবে তিনি তা নিয়ে বিস্তারিত আলোচনা করেন।
ফিল্ড আউটরিট ব্যুরোর মেদিনীপুর শাখা-ও এ বিষয়ে নানান উদ্যোগ নিয়েছে। ব্যুরোর পক্ষ থেকে বিভিন্ন গোষ্ঠী ও স্বেচ্ছাসেবকদের সাহায্যে লিফলেট বিলি করে এবং ব্যানার টাঙিয়ে প্রচার চালানো হচ্ছে। নেহরু যুব কেন্দ্রের মাধ্যমে পশ্চিম মেদিনীপুরের প্রত্যন্ত সবং ব্লকে স্বনির্ভর গোষ্ঠীর সদস্যরা প্রচার চালিয়েছেন। নেহরু যুব কেন্দ্রের স্বেচ্ছাসেবক শ্রী নন্দন মান্নার সাহায্যে জনসাধারণের মধ্যে মাস্ক ও গাছের চারা বিলি করা হয়েছে।
SSS/CB/NS
(Visitor Counter : 89
প্রধানমন্ত্রীরদপ্তর
প্রধানমন্ত্রী গবাদি পশুর রোগ নিয়ন্ত্রণ কর্মসূচি এবং কৃত্রিম উপায়ে গর্ভধারণ সংক্রান্ত জাতীয় কর্মসূচির সূচনা করলেন
নয়াদিল্লি, ১১ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী আজ মথুরায় গবাদি পশুর মুখ ও পায়ের খুরে রোগ সংক্রমণ প্রতিরোধ এবং ব্যাকটেরিয়া ঘটিয়ে ব্রুসেলোসিস রোগের নিয়ন্ত্রণে জাতীয় কর্মসূচির সূচনা করেছেন।
গবাদি পশুর মধ্যে এই দুটি রোগ নিয়ন্ত্রণের কর্মসূচি রূপায়ণে খরচ ধরা হয়েছে ১২ হাজার ৬৫২ কোটি টাকা। কর্মসূচি রূপায়ণে সম্পূর্ণ খরচ বহন করবে কেন্দ্রীয় সরকার। জাতীয় স্তরের এই দুটি কর্মসূচির মাধ্যমে ৬০ কোটিরও বেশি গবাদি পশুর টিকাকরণ করা হবে।
প্রধানমন্ত্রী দেশ জুড়ে গবাদি পশুর কৃত্রিম উপায়ে গর্ভধারণ সংক্রান্ত জাতীয় কর্মসূচির পাশাপাশি, দেশের ৬৮৭টি জেলায় কৃষি বিজ্ঞান কেন্দ্রগুলিতে টিকাকরণ, অসুখ-বিসুখ নিয়ন্ত্রণ ও প্রতিরোধ, কৃত্রিম উপায়ে গর্ভধারণ এবং উৎপাদনশীলতা নিয়ে জাতীয় স্তরের কর্মশিবিরেরও সূচনা করেন।
এই উপলক্ষে এক বিরাট জনসভায় প্রধানমন্ত্রী বলেন, ভারতের অর্থনীতি ও দর্শনে পরিবেশ ও গবাদি পশু সর্বদাই মূল কেন্দ্রবিন্দুতে থেকেছে। স্বচ্ছ ভারত বা জল জীবন মিশন বা কৃষি কাজের প্রসার অথবা পশু পালন সব ক্ষেত্রেই প্রকৃতি ও অর্থনীতির মধ্যে ভারসাম্য বজায় রাখার চেষ্টা করা হয়। এই উদ্যোগগুলিই এক মজবুত নতুন ভারত গঠনে সক্ষম করে তুলছে।
দেশে একবার ব্যবহারযোগ্য প্লাস্টিক বর্জনের ওপর গুরুত্ব দিয়ে প্রধানমন্ত্রী ‘স্বচ্ছতা হি সেবা’ কর্মসূচির সূচনা করেন। এ প্রসঙ্গে প্রধানমন্ত্রী বলেন, ‘আমরা সকলেই চেষ্টা করব, আগামী দোসরা অক্টোবরের মধ্যে আমাদের ঘরবাড়ি, কার্যালয় ভবন, কর্মক্ষেত্রগুলিকে একবার ব্যবহারযোগ্য প্লাস্টিক থেকে মুক্ত রাখার’।
‘আমি সমস্ত স্বনির্ভর গোষ্ঠী, নাগরিক সমাজ, স্বেচ্ছাসেবী সংগঠন, মহিলা ও যুবসংগঠন, প্রতিটি কলেজ-বিদ্যালয়, প্রতিটি সরকার ও বেসরকারি প্রতিষ্ঠান এবং প্রত্যেক ব্যক্তিকে একবার ব্যবহারযোগ্য প্লাস্টিক বর্জন অভিযানে সামিল হওয়ার আহ্বান জানাই’।
প্রধানমন্ত্রী বলেন, ‘প্লাস্টিক নির্মিত ব্যাগের পরিবর্তে আমাদের ব্যয়-সাশ্রয়ী এবং বিকল্প পদ্ধতির কথা ভাবতে হবে। আমাদের স্টার্ট আপগুলির মাধ্যমে এ ব্যাপারে একাধিক সমাধানসূত্র পাওয়া যেতে পারে।
এই উপলক্ষে প্রধানমন্ত্রী গবাদি পশুর স্বাস্থ্য, পুষ্টি ও ডেয়ারি ফার্মিং নিয়ে একাধিক কর্মসূচির সূচনা করেন।
কৃষকদের আয় বাড়াতে পশুপালন ও সংশ্লিষ্ট ক্ষেত্রের গুরুত্বপূর্ণ ভূমিকা রয়েছে উল্লেখ করে প্রধানমন্ত্রী বলেন, পশুপালন, মৎস্যচাষ, মৌ-প্রতিপালন প্রভৃতি ক্ষেত্রে বিপুল মুনাফার সম্ভাবনা রয়েছে।
“বিগত পাঁচ বছরে আমরা কৃষিকাজ ও সংশ্লিষ্ট ক্ষেত্রে এক নতুন দৃষ্টিভঙ্গী নিয়ে অগ্রসর হয়েছি। গবাদি পশু, ডেয়ারিজাত পণ্য ও এ ধরনের পণ্যের আরও বৈচিত্র্যকরণে ও গুণমান বৃদ্ধি করতে আমরা একাধিক পদক্ষেপ নিয়েছি”।
গবাদি পশুর জন্য আরও সুষম ও পুষ্টিকর খাবার যোগানে আমাদের উপযুক্ত সমাধানসূত্র খুঁজে বের করতে হবে।
ভারতে ডেয়ারি ক্ষেত্রে আরও বিকাশ ও সম্প্রসারণে উদ্ভাবন তথা নতুন প্রযুক্তির প্রয়োজনীয়তা দেখা দিয়েছে। এই প্রয়োজনীয়তা মেটাতে আমরা গ্রাম স্তর থেকে সমাধানসূত্র খুঁজে বের করতে ‘স্টার্ট আপ ব্র্যান্ড চ্যালেঞ্জ’ কর্মসূচির সূচনা করেছি।
প্রধানমন্ত্রী বলেন, ‘আমি আমার নবীন প্রজন্মের বন্ধুদের আশ্বস্ত করে বলতে চাই যে, তাঁদের উদ্ভাবনী প্রস্তাবগুলিকে গুরুত্ব সহকারে বিবেচনা করা হবে এবং এই প্রস্তাবগুলি কার্যকর করতে উপযুক্ত সমাধানসূত্র খুঁজে বের করা হবে। এভাবেই কর্মসংস্থানের নতুন নতুন সুযোগ-সুবিধাও তৈরি হবে।
CG/BD/SB
(Visitor Counter : 139
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ড. জিতেন্দ্র সিং বলেছেন, প্রধানমন্ত্রী নরেন্দ্র মোদীর আগামী ২৫ বছরের পরিকল্পনার বাস্তবায়নে সিভিল সার্ভিসেস এর সঙ্গে যুক্ত আধিকারিকরা নতুন উদ্যোগ, নীতি ও কর্মসূচী রূপায়ণে গুরুত্বপূর্ণ ভূমিকা পালন করবেন
নতুন দিল্লি, ২০ সেপ্টেম্বর, ২০২১
কেন্দ্রীয় বিজ্ঞান ও প্রযুক্তি, ভূবিজ্ঞান মন্ত্রকের স্বাধীন দায়িত্বপ্রাপ্ত ও প্রধানমন্ত্রীর দপ্তর, কর্মী, জন অভিযোগ, পেনশন, পারমানবিক শক্তি ও মহাকাশ দপ্তরের প্রতিমন্ত্রী ডা. জিতেন্দ্র সিং বলেছেন, প্রধানমন্ত্রী নরেন্দ্র মোদীর আগামী ২৫ বছরের পরিকল্পনার বাস্তবায়নে সিভিল সার্ভিসেস এর সঙ্গে যুক্ত আধিকারিকরা নতুন উদ্যোগ, নীতি ও কর্মসূচী রূপায়ণে গুরুত্বপূর্ণ ভূমিকা পালন করবে। ২০১৮র এএসও প্রবেশানারসদের ফাউন্ডেশন ট্রেনিং প্রোগ্রামের উদ্বোধন করে ডা. সিং বলেন, দেশ যখন স্বাধীনতার শতবর্ষ উদযাপন করবে, তখন এই সব আধিকারিকরা গুরুত্বপূর্ণ ভূমিকা পালন করবে। একারণে ইনস্টিটিউট অফ সেক্রেটেরিয়েট ট্রেনিং অ্যান্ড ম্যানেজমেন্টের পাঠক্রমগুলিকে ঢেলে সাজানো হয়েছে। মিশন কর্মযোগীর নীতি অনুযায়ী প্রয়োজনীয় পরিবর্তন ঘটানো হয়েছে। প্রবেশানারসদের উদ্দেশে মন্ত্রী বলেন, এবারই প্রথম ভূমিকা ভিত্তিক ও দক্ষতা ভিত্তিক পাঠক্রম তৈরি করা হয়েছে। দেশের মানুষের বিভিন্ন চাহিদা পূরণে নতুন এই পাঠক্রম সাহায্য করবে বলে মন্ত্রী আশা করেন।
এবারের ৯০০ জন প্রবেশানারদের মধ্যে ৬০ শতাংশই প্রযুক্তি ও কারিগরি বিভিন্ন বিষয়ের ছাত্রছাত্রী হওয়ায় মন্ত্রী সন্তোষ প্রকাশ করেন। তিনি বলেন, গত ৭ বছরে জেএএম ট্রিনিটি, কৃষকদের জন্য় সয়েল হেল্থ কার্ড, শহরাঞ্চলের উন্নত পরিবহণ ব্যবস্থা, স্মার্ট সিটি, প্রত্যক্ষ সুবিধা হস্তান্তর, ডিজিটাল ইন্ডিয়া, জাতীয় মহাসড়ক এবং নগর পরিকল্পনার মতো ক্ষেত্রে বৈজ্ঞানিক পন্থা পদ্ধতির অনুসরণ করা হচ্ছে। তাই কারিগরি বিষয়ে পড়াশোনা থাকলে এই প্রকল্পগুলি রূপায়ণে সুবিধা হবে। আন্তর্জাতিক মানের প্রশিক্ষণের ব্যবস্থা করায় আধিকারিকদের বিজ্ঞান সম্মতভাবে কাজ করার সুযোগ হবে।
মন্ত্রী বলেন, কেন্দ্রীয় সচিবালয়, কেন্দ্রীয় সরকারের বিভিন্ন গুরুত্বপূর্ণ সিদ্ধান্ত বাস্তবায়ন করে। একই সঙ্গে বিভিন্ন প্রকল্প ও নীতি কিভাবে রূপায়িত হচ্ছে, সে বিষয়ে সতর্ক থাকে। নতুন পদ্ধতিতে প্রশিক্ষণ পাওয়ায় আধিকারিকদের যে কোনো চ্যালেঞ্জ মোকাবিলায় সুবিধা হবে। দরিদ্র মানুষদের কল্যাণে গৃহীত নানা প্রকল্প, দেশে নিরাপত্তার দায়িত্ব পালন করা, কৃষক মহিলা ও যুব সম্প্রদায়ের স্বার্থ রক্ষিত হবে, এধরণের কাজের পরিকল্পনা করে আধিকারিকদের তা বাস্তবায়িত করতে মন্ত্রী পরামর্শ দিয়েছেন।
CG/CB/SFS
(Visitor Counter : 147
সড়কপরিবহণওমহাসড়কমন্ত্রক
মহাসড়কের পাশে বৃক্ষরোপণ
নয়াদিল্লি, ১ ডিসেম্বর, ২০২১
জাতীয় সড়ক তৈরি বা চওড়া করার জন্য গাছ কাটতে হয়। তবে, জাতীয় সড়ক চওড়া করার সময় যত কম গাছ কাটা যায় সেদিকে নজর রাখা হয়।এক্ষেত্রে বন দপ্তর, বন নিগম অথবা কোনও ঠিকাদারকে দিয়ে গাছ কাটার কাজটি করা হয়। সংশ্লিষ্ট কর্তৃপক্ষের কাছ থেকে অনুমতিসাপেক্ষে ১৯৮০-র বন সংরক্ষণ আইন, অনুযায়ী, গাছ কাটা হয়। যে পরিমাণ গাছ কাটা হয় সেগুলির বিষয়ে একটি তথ্যভাণ্ডার মন্ত্রক তৈরি করে।
এর পর বাস্তুতন্ত্রের ক্ষতিপূরণের জন্য রাস্তার ধারে অথবা অন্য কোনও জায়গায় নতুন করে গাছ লাগানো হয়। এক্ষেত্রে বন দপ্তর বা কোনও বেসরকারি সংস্থা অথবা অসরকারি সংগঠনকে এই দায়িত্ব দেওয়া হয়। নির্দিষ্ট দরপত্রের আহ্বানের মাধ্যমে বিভিন্ন প্রতিষ্ঠান এই কাজ পেয়ে থাকে।
২০১৭-১৮ থেকে ২০২১-২২ সময়কালে  ভারতের জাতীয় সড়ক কর্তৃপক্ষ জাতীয় সড়কের পাশে ২ কোটি ২৩ লক্ষ ৯৪ হাজার গাছ লাগিয়েছে। ২০২১-এর মার্চের মধ্যে ৯৪টি প্রকল্পে ৫৫ লক্ষ ১০ হাজার গাছ লাগানো হয়েছে।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/CB/DM/
(Visitor Counter : 102
প্রধানমন্ত্রীরদপ্তর
ঝাড়খণ্ডের বাবা বৈদ্যনাথ ধামে পুজো দিলেন প্রধানমন্ত্রী
নয়াদিল্লি, ১২ জুলাই, ২০২২
ঝাড়খণ্ডের দেওঘর-এ বাবা বৈদ্যনাথ ধামে আজ পূজার্চনা করলেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেন,
“বাবা বৈদ্যনাথ ধাম দর্শন করে আমি সেখানে পূজার্চনা করলাম। হর হর মহাদেব!”
(PG/SKD/DM
শিল্পওবাণিজ্যমন্ত্রক
বিশ্ব ব্যাঙ্কের ‘সহজে ব্যবসা প্রতিবেদনে’ ভারত ৬৩ নম্বর স্হানে উঠে এল
নয়াদিল্লি, ২৪ অক্টোবর, ২০১৯
ভারতে ব্যবসা করা অনেক সহজ হয়েছে বলে জানাল বিশ্বব্যাঙ্ক। তাদের পক্ষ থেকে সর্বশেষ ‘সহজে ব্যবসা প্রতিবেদন’ প্রকাশ করা হয়। এতে ১৯০টি দেশের মধ্যে ভারত ৬৩ নম্বর স্হানে উঠে এসেছে। গত বছর ভারতের স্হান ছিল ৭৭। চলতি বছরে ভারত তার থেকে ১৪ ধাপ উঠে এল। ২০১৫ সাল থেকে ভারত সরকারের লাগাতার প্রয়াসের ফলে এই সাফল্য এসেছে। এর পাশাপাশি বিশ্বব্যাঙ্কের প্রতিবেদনে ভারত সহ ১০টি দেশের অর্থনীতির প্রশংসা করা হয়েছে। আর সেই ১০টি দেশের মধ্যে ভারত রয়েছে ৯ নম্বরে। এই নিয়ে টানা তিনবার প্রথম ১০টি দেশের মধ্যে স্হান করে নিল ভারত।
১৯০টি দেশে সহজে ব্যবসা করার ক্ষেত্রে ১০টি মাপকাঠি ছিল। তারমধ্যে ভারত ‘দেওলিয়া সমস্যা সমাধান’, ‘সীমান্ত বাণিজ্য প্রসার’, ‘সম্পত্তি নথিভুক্তিকরণ’, ‘পরিকাঠামো ক্ষেত্রে বিনিয়োগ বৃদ্ধি’, ‘কর প্রদান’, ‘বিদ্যুতায়ণ’, ‘ব্যবসার শুরুতে সুবিধা প্রদান’ এই সাতটি ক্ষেত্রে সাফল্য পেয়েছে এবং ২০১৮র তুলনায় উন্নতিসাধন করেছে।
CG/SS/NS
(Visitor Counter : 171
বৈদ্যুতিন ও তথ্যপ্রযুক্তি মন্ত্রক
জি-টোয়েন্টি ডিজিটাল মন্ত্রীদের বৈঠকে একটি শক্তিশালী ও ধারাবাহিক ব্যবস্থার মাধ্যমে ডিজিটালাইজেশনের সুবিধার কথা ঘোষণা করা হয়েছে
নতুন দিল্লি, ০৬ আগস্ট, ২০২১
জি-টোয়েন্টি ভুক্ত দেশ গুলির ডিজিটাল মন্ত্রীদের বৈঠকে একটি শক্তিশালী ও ধারাবাহিক ব্যবস্থার মাধ্যমে ডিজিটালাইজেশনের সুবিধার কথা ঘোষণা করা হয়েছে। গত ৫ আগস্ট আয়োজক দেশ ইতালির ত্রিয়েস্তে ডিজিটাল মোডে এই বৈঠক অনুষ্ঠিত হয়।
এই বৈঠকে ডিজিটাল অর্থনীতি এবং ডিজিটাল সরকারের স্তম্ভ গুলিতে সহযোগিতার মাধ্যমে কাজ করার বিষয়ে সম্মত হন। ভারতের বৈদ্যুতিন ও তথ্যপ্রযুক্তি মন্ত্রী শ্রী অশ্বিনী বৈষ্ণব দেশের ডিজিটাল ব্যবস্থার সাফল্যের কথা তুলে ধরেন। বৈদ্যুতিন এবং তথ্যপ্রযুক্তি মন্ত্রকের প্রতিমন্ত্রী শ্রী রাজীব চন্দ্রশেখর বৈঠকে উপস্থিত ছিলেন।
শ্রী বৈষ্ণব তাঁর বক্তব্যে ভারতে ২০১৫ সাল থেকে কিভাবে ডিজিটাল ব্যবস্থা কাজ করে চলেছে সে সম্পর্কে উল্লেখ করেন। এ প্রসঙ্গে তিনি আধার এবং ডিবিটি-র কথা বলেন।
কেন্দ্রীয় মন্ত্রী জানান, ১.২৯ বিলিয়ন ব্যবহারকারীকে ডিজিটাল পরিচয় পত্র হিসেবে আধার কার্ড প্রদান করা হয়েছে। এছাড়া, ৪৩০ মিলিয়ন গরিব মানুষের জন্য ব্যাংক অ্যাকাউন্ট খোলা এবং সেই অ্যাকাউন্টে সরাসরি অর্থ পাঠানোর ব্যবস্থা করা হয়েছে। এর পাশাপাশি, ৯০০ মিলিয়ন নাগরিক সরকারের এক বা একাধিক প্রকল্পের সুবিধা পাচ্ছেন। এই ডিজিটাল ব্যবস্থা সাধারণ নাগরিকদের কেবল ক্ষমতায়নের সুযোগ দেয়নি, সেই সঙ্গে গত সাত বছরে ২৪ বিলিয়ন মার্কিন ডলার সঞ্চার হয়েছে।
দুই কেন্দ্রীয় মন্ত্রী জানান যে, প্রধানমন্ত্রী শ্রী নরেন্দ্র মোদীর নেতৃত্বে ভারত দরিদ্র ও সুযোগ-সুবিধা থেকে বঞ্চিত নাগরিকদের জীবন বদলে দেওয়ার এই প্রযুক্তিগত মডেল সফলভাবে প্রয়োগ করেছে।
CG/SB
(Visitor Counter : 149
উপ-রাষ্ট্রপতিরসচিবালয়
ভারতীয় কৃষি ক্ষেত্রকে সুস্থায়ী এবং লাভজনক করে তোলার জন্য বহুমুখী প্রচেষ্টার আহ্বান উপরাষ্ট্রপতির
নয়াদিল্লী, ৭ নভেম্বর, ২০২০
উপরাষ্ট্রপতি শ্রী এম ভেঙ্কাইয়া নাইডু আজ ভারতের কৃষি ক্ষেত্রকে সুস্থায়ী ও লাভজনক করে তোলার জন্য বহুমুখী উদ্যোগ গ্রহণের আহ্বান জানিয়েছেন। তিনি বলেন, আমাদের দৃষ্টিভঙ্গী এবং অভ্যাসের পরিবর্তন করতে পারলে কম উৎপাদন যুক্ত অঞ্চলে আরও বেশি কৃষি পণ্য উৎপাদন সম্ভবপর হবে।
রাঙ্গা ট্রাস্ট আয়োজিত আচার্য এন জি রাঙ্গার ১২০ তম জন্ম বার্ষিকী উদযাপনের সূচনা অনুষ্ঠানে তিনি একথা জানান। শ্রী নাইডু বলেন, আচার্য এন জি রাঙ্গা একজন মহান স্বাধীনতা সংগ্রামী, কৃষক নেতা, সমাজ সংস্কারক এবং একজন অসামান্য সাংসদ ছিলেন। তাঁকে একজন প্রকৃত ভূমিপুত্র হিসেবে বর্ণনা করে উপরাষ্ট্রপতি বলেন, ভারতের কৃষি আন্দোলনের জনক স্বামী সহজানন্দ সরস্বতী-র সঙ্গে এন জি রাঙ্গা একজন পরিচিত মুখ। তিনি আরও বলেন, দেশের সমস্ত কৃষকের আয়ের সুরক্ষা সুনিশ্চিত করতে আচার্য এন জি রাঙ্গা গুরুত্বপূর্ণ ভূমিকা পালন করেছিলেন।
আচার্য রাঙ্গার সঙ্গে তাঁর ব্যক্তিগত সম্পর্কের কথা স্মরণ করে উপরাষ্ট্রপতি বলেন, তিনি আচার্য এন জি রাঙ্গার জীবন ও দর্শনের দ্বারা গভীরভাবে প্রভাবিত হয়েছিলেন। আচার্য রাঙ্গা যখন সংসদে বক্তব্য রাখতেন সকলেই তা মনোযোগ সহকারে শুনতেন। শ্রী নাইডু বলেন, সংসদের উচ্চকক্ষে বিতর্কের মান নিচে নেমে যেতে দেখে চেয়ারম্যান হিসেবে তাঁকে খুব পীড়া দেয়। তিনি আচার্য রাঙ্গার জীবন ও শিক্ষা অধ্যায়ন করার জন্য সকল সংসদের কাছে আহ্বান জানান। শ্রী নাইডু বলেন, সংসদের বিতর্ক সবসময় গঠনমূলক হওয়া উচিত।
উপরাষ্ট্রপতি বলেন, আচার্য রাঙ্গা সংসদে কৃষকদের বিষয়ে সবসময় সোচ্চার হয়েছেন। কৃষকরা যাতে তাদের কঠোর পরিশ্রমের ফল পান তা সুনিশ্চিত করতে বার বার জোর দিয়েছেন তিনি। উপরাষ্ট্রপতি কৃষিক্ষেত্রে প্রথাগত জ্ঞান এবং অত্যাধুনিক প্রযুক্তির মধ্যে কার্যকরী সমন্বয় সাধনের আহ্বান জানান। কৃষিক্ষেত্রে উদ্ভাবনী প্রযুক্তির কথা তুলে ধরে তিনি বলেন, বিশ্বজুড়ে যেভাবে কৃষিকাজ পদ্ধতির পরিবর্তন ঘটছে তারসঙ্গে তাল মিলিয়ে দেশে আধুনিক প্রযুক্তির প্রয়োজন। জাপানের মতো দেশগুলিতে কৃষিক্ষেত্রে কৃত্রিম বুদ্ধিমত্তা ব্যবহারের প্রসঙ্গ তুলে ধরে তিনি বলেন, আমাদের দেশেও এই ধরণের প্রযুক্তি ব্যবহারের প্রয়োজন। মহামারী অবস্থায় কৃষকরা যেভাবে কাজ করে চলেছেন তারজন্য উচ্ছ্বসিত প্রশংসা ব্যক্ত করেন তিনি। কোভিড-১৯ আমাদের খাদ্যাভ্যাসে পরিবর্তন এনেছে এবং এই সম্পর্কে গুরুত্বপূর্ণ শিক্ষা দিয়েছে।
তিনি বলেন বিগত কয়েক দশকে প্রতিটি প্রতিকূল পরিস্থিতিতে কৃষকরাই সবচেয়ে বেশি ক্ষতিগ্রস্ত হয়েছে। এমনকি জলের ঘাটতি, কৃষিকাজে যুক্ত শ্রমিকের অভাব, সময়োপযোগী ও মান সম্পন্ন উপকরণের অভাব, যান্ত্রিক সমস্যা, হিমঘরের অভাব ইত্যাদি নানা ক্ষেত্রে কৃষকদের সমস্যার সম্মুখীন হতে হয়। এরফলে কৃষকরা তাদের নির্ধারিত কৃষি পণ্য উৎপাদনের লক্ষ্যে পৌঁছাতে পারেননি। তবে কৃষকদের ক্ষমতায়ণের জন্য সরকার একাধিক পদক্ষেপ গ্রহণ করেছে বলে তিনি জানান। কৃষকদের আয় বৃদ্ধিতে সরকার সবরকম প্রয়াস চালাচ্ছে বলেও উল্লেখ করেন উপরাষ্ট্রপতি। শস্য ও ডাল চাষ ছাড়াও কৃষকদের বাণিজ্যিক ফসল উৎপাদন বৃদ্ধিতে উৎসাহিত করা হচ্ছে। মাটির স্বাস্থ্য পরীক্ষার মাধ্যমে রাসায়নিক সারের ব্যবহারের ওপর নির্ভরতা হ্রাসের আহ্বান জানান উপরাষ্ট্রপতি। এক্ষেত্রে দেশের কৃষি বিশ্ববিদ্যালয়গুলিকে কৃষকদের সাহায্যার্থে বিভিন্ন গবেষণার বিষয়ে নজর দেওয়ার আহ্বান জানান।
এদিনের অনুষ্ঠানে উপস্থিত ছিলেন নাবার্ডের চেয়ারম্যান শ্রী জি আর চিন্তলা, এনএএআরএম-এর অধিকতা ডঃ চেরুকুমাল্লি শ্রীনিবাস রাও সহ বিশিষ্ট ব্যক্তিবর্গ।
CG/SS/NS
(Visitor Counter : 322
শিল্পওবাণিজ্যমন্ত্রক
এফটিএ নিয়ে পয়লা নভেম্বরের মধ্যে ভারত ও বৃটেনের উদ্যোগ
নয়াদিল্লী, ১৪ সেপ্টেম্বর, ২০২১
ভারত ও বৃটেন নভেম্বরের মধ্যে এফটিএ-নিয়ে আলোচনা শুরু করতে উদ্যোগী হয়েছে। উভয় পক্ষ একটি অন্তর্বর্তী চুক্তি বাস্তবায়নে অগ্রাধিকার দিয়েছে যা পরবর্তীতে সর্বাঙ্গীন চুক্তি তৈরিতে সহায়ক হবে। কেন্দ্রীয় শিল্প ও বানিজ্য মন্ত্রী পীযুষ গোয়েল এবং বৃটেনের বাণিজ্য দপ্তরের সেক্রেটারি অফ স্টেট মিস এলিজাবেত ট্রুস এফটিএ সহ ব্যবসা-বাণিজ্যের বিভিন্ন বিষয় নিয়ে আলোচনার সময় এই তথ্য জানান। ভারত ও বৃটেনের মধ্যে প্রস্তাবিত এফটিএ ব্যবসা-বাণিজ্যের আরও সুযোগ এনে দেবে। যার ফলে কর্মসংস্থান সৃষ্টি হবে। উভয় পক্ষ ব্যবসা-বাণিজ্যের উন্নতির জন্য তাদের অঙ্গীকার পুনর্ব্যক্ত করেছে।
কেন্দ্রীয় মন্ত্রী পীযুষ গোয়েল জানান এফটিএ নিয়ে ভারত ও বৃটেনের ব্যবসায়ী সম্প্রদায়ের মধ্যে যথেষ্ট আগ্রহ রয়েছে। চৌঠা মে দুই দেশের প্রধানমন্ত্রী ব্যবসা-বাণিজ্যে অংশীদারিত্ব বাড়ানোর জন্য যে ঘোষণা করেছিলেন তার ফলশ্রুতিতে বিভিন্ন ক্ষেত্রে কাজে অগ্রগতি হয়েছে। শ্রী গোয়েল আরও জানান, দুই পক্ষই আলোচনা দ্রুত শেষ করতে আগ্রহী। এর আর্থিক সুফল যাতে ব্যবসায়ীদের কাছে পৌঁছায় তার জন্য প্রয়োজনীয় ব্যবস্থা নেওয়া হয়েছে। শ্রী গোয়েল জানান, দুই দেশের ব্যবসা-বাণিজ্যের সঙ্গে যুক্ত বিভিন্ন গোষ্ঠীর মধ্যে আলোচনার পরই এ সংক্রান্ত নথি প্রকাশ করা হয়েছে। শ্রী গোয়েল আশা করেন এফটিএ-র প্রথম ধাপ হিসেবে অন্তর্বর্তী বাণিজ্য চুক্তি রূপায়ণের ফলে উভয়পক্ষ উপকৃত হবে। দুটি দেশ নির্দিষ্ট কিছু পণ্য এবং পরিষেবায় এর সুফল পাবে। ভারত এফটিএ নিয়ে আলোচনা দ্রুত শেষ করতে অঙ্গীকারবদ্ধ।
CG/CB/NS
(Visitor Counter : 138
রেলমন্ত্রক
দক্ষিণ -পূর্ব রেলের পণ্য পরিবহণে ১৯.৫৬ শতাংশ বৃদ্ধি
কলকাতা, ১১ নভেম্বর, ২০২১
দক্ষিণ -পূর্ব রেল চলতি অর্থবর্ষের প্রথম সাত মাসে অর্থাৎ এপ্রিল থেকে অক্টোবর পর্যন্ত সময়ে ১১০.৬৯ মিলিয়ন টন পণ্য পরিবহণ করেছে। গত অর্থবর্ষের একই সময়ে পণ্য পরিবহণের পরিমাণ ছিল ৯২.৫৮ মিলিয়ন টন। অর্থাৎ, এবছর ১৯.৫৬ শতাংশ বেড়েছে পণ্য পরিবহণ।
একই ভাবে, দক্ষিণ -পূর্ব রেলের পণ্য পরিবহণ বাবদ রাজস্বও বেড়েছে। চলতি অর্থবর্ষের এপ্রিল থেকে অক্টোবর পর্যন্ত সময়ে পণ্য পরিবহণ বাবদ আয় হয়েছে ৯ হাজার ১০৬ কোটি ৩৫ লক্ষ টাকা। গত অর্থবর্ষের একই সময়ে পণ্য পরিবহণ খাতে আয়ের পরিমাণ ছিল ৭ হাজার ৩১৩ কোটি ৩৮ লক্ষ টাকা অর্থাৎ, এবার অঙ্কের হিসেবে ২৪.৫২ শতাংশ বেড়েছে আয়।
দক্ষিণ -পূর্ব রেল চলতি অর্থবর্ষের প্রথম সাত মাসে যে সমস্ত গুরুত্বপূর্ণ পণ্য সামগ্রী সরবরাহ করেছে, তার মধ্যে রয়েছে লৌহ আকরিক, কয়লা, পিগ আয়রন ও ফিনিশ্ড স্টিল, সিমেন্ট, সার, পেট্রোজাত সামগ্রী প্রভৃতি। দক্ষিণ- পূর্ব রেল আলোচ্য সময়ে ৬১.৬১ মিলিয়ন টন লৌহ আকরিক পরিবহণ করেছে, যা গত অর্থবর্ষের একই সময়ের তুলনায় ৯ শতাংশ বেশি।
SSS/BD/AS/
(Visitor Counter : 11
কেন্দ্রীয়মন্ত্রিসভা
তিরুপতি বিমানবন্দরে সেরিমোনিয়াল লাউঞ্জ গড়ে তোলার জন্য জমি বরাদ্দে কেন্দ্রীয় মন্ত্রিসভার অনুমোদন
নয়াদিল্লি, ২৭নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ তিরুপতি বিমানবন্দরে সেরিমোনিয়াল লাউঞ্জ গড়ে তোলার জন্য জমি বরাদ্দের প্রস্তাব মঞ্জুর করা হয়। বিমানবন্দর কর্তৃপক্ষের ১,৮০০ স্কোয়ার মিটার জমি বছরে ন্যূনতম ১ টাকা ইজারায় অন্ধ্রপ্রদেশের শিক্ষা এবং কল্যাণ পরিকাঠামো উন্নয়ন পর্ষদকে  ১৫ বছরের জন্য দেওয়া হবে।
তিরুপতি ভগবান শ্রীভেঙ্কটেশ্বরের আলয়। এখানে প্রায়শই বিশিষ্ট ব্যক্তিরা আসেন। এই সেরিমোনিয়াল লাউঞ্জ গড়ে উঠলে পূণ্যার্থীরা আরও বেশি সুযোগ-সুবিধা পাবেন। লাউঞ্জটি রক্ষণাবেক্ষণের দায়িত্বে থাকবে এপিইডব্লিুউআইডিসি।
CG/SS/DM
(Visitor Counter : 46
মন্ত্রিসভারঅর্থনৈতিকবিষয়সংক্রান্তকমিটি
ব্রাজিলে বিএম-এসইএএল-১১ প্রকল্পে বিপিআরএল-এর অতিরিক্ত বিনিয়োগ প্রস্তাবে সায় কেন্দ্রীয় মন্ত্রিসভার
নয়াদিল্লি, ২৭ জুলাই, ২০২২
ভারত পেট্রোলিয়াম কর্পোরেশন লিমিটেড -এর নিয়ন্ত্রণাধীন ভারত পেট্রো রিসোর্সেস লিমিটেড -এর ১,৬০০ মিলিয়ন মার্কিন ডলার  অতিরিক্ত বিনিয়োগ প্রস্তাবে আজ সম্মতি দিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার বৈঠকটি। অতিরিক্ত বিনিয়োগের সাহায্যে ব্রাজিলে বিএম-এসইএএল-১১ কনসেশন প্রকল্পের উন্নয়ন সম্ভব হবে। এর আওতায় বিএম-এসইএএল-১১ প্রকল্পে উৎপাদন শুরু হবে ২০২৬-২৭ সাল নাগাদ।
উল্লেখ্য, বিপিআরএল ব্রাজিলে এই প্রকল্পের সঙ্গে যুক্ত রয়েছে ২০০৮ সাল থেকেই।
PG/SKD/DM
(
কেন্দ্রীয়মন্ত্রিসভা
মহাকাশ বিজ্ঞান ও প্রযুক্তি ক্ষেত্রে ভারত ও আলজেরিয়ার মধ্যে সহযোগিতা চুক্তিতে মন্ত্রিসভার অনুমোদন
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা মহাকাশ বিজ্ঞান ও প্রযুক্তি ক্ষেত্রে ভারত ও আলজেরিয়ার মধ্যে সহযোগিতা চুক্তিতে অনুমোদন দিয়েছে। গত ১৯ সেপ্টেম্বর ব্যাঙ্গালুরু-তে দু’দেশের মধ্যে এই চুক্তি স্বাক্ষরিত হয়েছিল।
এই চুক্তির ফলে আলজেরিয়ার মহাকাশ সংস্থার সঙ্গে ভারতের মহাকাশ গবেষণা সংস্থার যৌথ কর্মীগোষ্ঠী গঠিত হবে।
ভারত ও আলজেরিয়া মহাকাশ গবেষণা ক্ষেত্রে বাণিজ্যিক কাজকর্ম শুরুর জন্য আলাপ-আলোচনা করছে। আলজেরিয়ার আধিকারিকরা গ্রাউন স্টেশন তৈরি করতে চায়। ভারতের পিএসএলভি-র সাহায্যে ২০১০-১৬ সালের মধ্যে আলজেরিয়া তিনটি মাইক্রো ও ১টি ন্যানো উপগ্রহ উৎক্ষেপণ করেছে।
SSS/PM/SB
(Visitor Counter : 86